Zhantas/Cleaned-Uzbek_Wikipedia huggingface dataset:
Heinrich Bertsch

Heinrich Gottlob Bertsch (1897-yil 11-yanvar, Rosenfeld – 1981-yil 19-mart, Beriln) nemis kimyogari. U dunyodagi birinchi yuvish vositasining ixtirochisi hisoblanadi.

 Hayoti 
Heinrich Bertsch maktab oʻqituvchisining oʻgʻli boʻlib, u Ludwigsburg Oberrealschule shaharchasida oʻqigan. 1916-yilda oʻrta maktabni tamomlagan. Birinchi jahon urushidagi harbiy xizmatdan soʻng 1919-yildan Shtutgart texnika universitetida kimyoviy texnologiya fakultetida tahsil olgan va shu yerda oʻqishni tugatgan. 1921-yilda magistrlik diplomi va 1922-yilda muhandislik fanlari doktori darajasini olgan. Shtutgart va Dresdendagi oʻqtuvchilik lavozimlardan soʻng 1924-yil 1-avgustda Böhme AG kompaniyasida kimyogar lavozimini egallagan. U yerda dastlab toʻqimachilik sohasida tadqiqot olib borgan.

1927- yilda Böhme AGning bosh kimyogari etib tayinlangan.

1932-yilda Bertsch birinchi yuvish vositasi boʻlgan Fewani ixtiro qilgan. Fewaning muvafaqqiyati orqasidan Henkel Groupsning kompaniyasining 1935-yilda Böhmega qoʻshilishiga va 1941-yil oktyabr oyida Böhme-Fettchemie kompaniyasining asos solinishiga sabab boʻlgan. Bundan soʻng Bertschga Böhme-Fetchemie, Genthindagi Persil va Rodlebendagi nemis zavodlarini oʻz ichiga olgan Henkelning markaziy nemis zavodlari guruhini kimyogari boʻlib ishlagan.

U Böhme-Fettchemie kompaniyasini va 1946-yilda Saksoniyadagi referendumdan keyin milliylashtirilgan butun kimyo sanoatini boshqarishni oʻz qoʻliga olgan.

Shuningdek, 1950-yilda Bertsch Berlin Gumboldt universitetida kimyoviy texnologiya boʻyicha professor lavozimida ishlagan. 1953-yilda Germaniya Fanlar Akademiyasiga qabul qilindi va 1954-yildan 1963-yilgacha yaʼni nafaqaga chiqqunga qadar Akademiyaning Organik kimyo institutining direktori boʻlib ishlagan. 1958-yilda u yangi tashkil etilgan Institute of Fat Chemistry direktori etib tayinlangan, 1958-yildan 1969-yilgacha Chemisches Zentralblatt gazetasi muharriri va 1958-yildan 1961-yilgacha Institute of Documentation direktori boʻlgan. 1957-yildan 1963-yilgacha u Shtutgart universitetining kimyo, geologiya va biologiya fakultetlarining dekani boʻlib ham ishlagan.

Bertsh GeramniyaDemokratik Respublikasidagi xizmatlari uchun bir qancha mukofotlarga, jumladan Germaniya Demokratik Partiyasining Milliy mukofotiga sazovor boʻlgan. 1953- yilda esa Klasse mukofoti va 1959-yilda Vatanparvarlik xizmatlari uchun ordeni bilan taqdirlangan.

 

Turkum:Germaniya
Turkum:Kimyogarlar
Turkum:1897-yilda tugʻilganlar
Turkum:1981-yilda vafot etganlar
Qoʻyliq ota maqbarasi

Qoʻyliq ota maqbarasi – Oʻzbekistondagi madaniy meʼros obyekti. Meʼmoriy yodgorligi. Obyekt davri: XIX-XX asrlar. Toshkent shaharning Bektemir tumanida joylashgan. Obyekt manzili: Fargʻona yoʻli koʻchasi. Koʻchmas mulkka boʻlgan huquq: Davlat mulki. Toshkent shahar madaniy meros boshqarmasi operativ boshqaruv huquqi asosida. Oʻzbekiston Respublikasi Vazirlar Mahkamasining qarori bilan 2019-yil 4-oktabrda Moddiy madaniy merosning koʻchmas mulk obyektlari milliy roʻyxatiga kiritilgan – davlat muhofazasiga olingan.

 

Turkum:Oʻzbekiston meʼmoriy yodgorliklari
Nancy M. Amato

Nensi Mari Amato - amerikalik kompyuter olimi, harakatni rejalashtirish, hisoblash biologiyasi, hisoblash geometriyasi va parallel hisoblashning algoritmik asoslari boʻyicha tadqiqotlari bilan mashhur. Amato – Abel Bliss muhandislik professori va Illinoys universitetining Urbana-Champaigndagi kompyuter fanlari boʻlimi boshligʻi. Amato kompyuter sohasidagi ishtirokini kengaytirishdagi yetakchiligi bilan tanilgan va hozirda u 2000- yildan beri boshqaruv kengashi aʼzosi boʻlgan CRA-WP (ilgari CRA-W nomi bilan tanilgan) boshqaruv qoʻmitasi aʼzosi.

 Taʼlimi 
Amato 1986- yilda Stenford universiteti da iqtisod boʻyicha sanʼat bakalavri va matematika fanlari bakalavri darajasini oldi. Amato 1988- yilda Berkli Kaliforniya universitetida maslahatchi Manuel Blum bilan kompyuter fanlari boʻyicha magistr darajasini oldi. 1995-yilda Illinoys universiteti tomonidan „Qavariq korpuslar va yaqinlik muammolari uchun parallel algoritmlar“ dissertatsiyasi uchun kompyuter fanlari nomzodi ilmiy darajasini oldi.

 Mukofotlari 

 2018- yilda Sunʼiy intellektni rivojlantirish assotsiatsiyasi tomonidan AAAI aʼzosi etib saylangan.
 2015- yilda Hisoblash mashinalari assotsiatsiyasi tomonidan ACM aʼzosi etib saylangan.
 2010- yilda u „robotexnika va hisoblash biologiyasida harakatni rejalashtirishning algoritmik asoslariga qoʻshgan hissasi uchun“ Elektr va elektronika muhandislari instituti (IEEE) aʼzosi etib tayinlandi.
 2014-yilda Hisoblash tadqiqotlari assotsiatsiyasining A. Niko Xaberman mukofoti.
 2013-yilda Harakatni rejalashtirish, hisoblash biologiyasi, hisoblash geometriyasi va parallel hisoblashning algoritmik asoslariga qoʻshgan hissasi uchun Amerika Fanni Rivojlantirish Assotsiatsiyasi (AAAS) aʼzosi.
 Hewlett-Packard/Harriett B. Rigas mukofoti.
 2012- yilda ACM aʼzosi.

 

Turkum:Amerikalik dasturchilar
Turkum:AQSh olimlari
Meals on Wheels

thumb|Shukrona bayramidan lavha ( AQSh 2011-yil)
Meals on Wheels - dastur insonlarga buyurtma asosida taom yetkazib berish hizmatini amalga oshiradi. Dastur ko'pincha uyga taom etkazib bersh vazifasini bajaradi, lekin boshqa taom yetkazib berish hizmatlarining hammasi ham "Meals on Wheels" deb nomlanmagan. Taom buyurtma qiluvchilarning ko'pchiligi keksalar lekin ko'ngilli yetkazib beruvchilarning ko'pchiligi mashina boshqara oladigan yoshlar. 
Tadqiqotlar shuni ko'rsatadiki, uyga yetkazib beriladigan ovqatlanish das parhez jarayonini sezilarli darajada yaxshilaydi, oziq-ovqat xavfsizligini oshiradi va qabul qiluvchilar orasida ovqatlanish tizimini yaxshilaydi. Dastur sifatli taomlar yetkazib berish orqali jamiyatning ko'p qismini sog'lom ovqatlanish tizimiga o'tkazish va davlatning kasalxonalarga sarf qilayotgan harajatlarining bir qismini kamaytirishga o'z hissasini qo'shadi.

 Tarixi 
Meals on Wheels dasturi Buyuk Britaniyada Ikkinchi Jahon urushi davrida paydo bo‘lgan, o‘shanda ko‘p odamlar o‘z uylaridan ayrilgan va shuning uchun o‘z taomlarini tayyorlash imkoniyatidan mahrum bo‘lgan. Fuqarolik huquqi bo‘yicha tashkil etilgan Ko‘ngilli Ayollar Xizmati (Women's Volunteer Service) urush vaqtida uylaridan ajralgan odamlarni oziq-ovqat bilan ta’minladi. "Meals on Wheels" dastur nomi nomi aravachalar, aravalar, velosipedlar, avtomobillar va boshqa g'ildirakli transport vositalarida ovqat olib kelish usulidan kelib chiqqan. O'zbek tilida " G'ildirakdagi Taomlar" ma'nosini anglatadi. Ovqatni o'zi tayyorlay olmaydiganlarga etkazib berish kontseptsiyasi asosan uydagi qariyalarga, ba'zan bepul yoki oz miqdordagi haq evaziga etkazib beradigan zamonaviy dasturlarga aylandiThe History of Meals on Wheels in the U.S. , Meals On Wheels Association of America (MOWAA). Retrieved 10 October 2008..

 Buyuk Britaniya(1943-yil) 
Ikkinchi Jahon Urushidan keyin uyga ovqatni birinchi marta etkazib berish 1943-yilda Hertfordshir shahrida WVS tomonidan amalga oshirildi, ovqatni issiq holatda yetkazib berish uchun kigiz matolaridan foydalanildi.
Ushbu turdagi xizmatni har kuni belgilangan vaqtda tayyorlash uchun pazandachilik bo'yicha etarli bilimga ega ko'plab ko'ngillilarni talab qildi. Birlashgan Qirollikdagi aksariyat mahalliy hokimiyat organlari endi yangi pishirilgan oziq-ovqatlarni yetkazib berishdan voz kechib, yarim tayyor mahsulatlarni ya'ni muzlatilgan, oldindan chala pishirilgan, qayta isitiladigan ovqatlarni etkazib berishga o'tishdi"Modernisation of the Community Meals Service" , Walsall Council, UK. Retrieved 2 February 2009..
British Medical Journal ma'lumotlariga ko'ra Meals on Wheels dasturining asoschilaridan biri Batterseadagi shifokor Harbans Lall Gulati . Lekin bu haqidagi ma'lumotlar yetarli bo'lmagani uchun haligacha muhokamali mavzu hisoblanadi.
 
Kattalar va keksalar uchun oziq-ovqat imtiyozlari
Amerikaning Meals on Wheels assotsiatsiyasi

 

Turkum:Dasturlar
Turkum:Kompyuter das
Turkum:Xizmatlar
Turkum:Xizmatlar sohasi
Jadwiga Barszczewska

Jadwiga Barszczewska-Michałowska (1884-yil 13-fevral, Samarqand, 1966-yil 20-may, Varshava) – polshalik pedagog, 1922-yilda Milliy-davlat ittifoqi ayollar saylov komissiyasi aʼzosi.

 Hayoti 
Jadwiga Barszczewska-Michałowska 1884-yil 13-fevralda Samarqandda tugʻilgan. Otasi Lev Barshchevskiy sayohatchi va harbiy ofitser, onasi Irena Zofii Niedzviecki. 10 yoshida Samarqanddagi gimnaziyada oʻqishni boshlagan, Sankt-Peterburgdagi Buyuk Gersog Kseniya institutida oʻqishni davom ettirgan va u yerni 1901-yilda tugatgan. Keyin Sankt-Peterburgdagi Oliy tijorat kurslarida oʻqigan. Oʻrta tijorat maktablarida iqtisodiyot, tovarshunoslik, geografiya va tabiatshunoslikdan dars bergan. Otasi Siedlcedagi piyoda polkiga qoʻmondonlikka oʻtgach, Jadwiga taʼtillarini u bilan oʻtkazdi va shaharga bogʻlanib qoldi. 1904-yilda otasining yordami bilan pedagogik bilimini chuqurlashtirish maqsadida Yevropa mamlakatlariga sayohatga joʻnadi.

 Siedlcedagi faoliyati 
20 yoshida u Siedlce shahridagi oʻz maktabini (Ayollar savdo maktabi) ochgan. Uning tashabbuskori va asoschisi Lev Barshchevskiy edi, ammo bu gʻoyani uning qizi amalga oshirdi. Bu juda qiyin ish edi, vazirlik litsenziya berishdan bosh tortgach, rozilikni imperatorning oʻzi bergan. Maktab nomida „savdo“ soʻzi boʻlsada, shuningdek, bu kasb-hunar taʼlimi muassasasi boʻlsa ham, Barszczewska boshidanoq umumiy bilim berishni rejalashtirgan. Odatda kasb-hunar maktablari siyosiy sabablarga koʻra tashkil etilgan. Kasb-hunar maktablari Rossiya imperiyasi Maorif Vazirligidan mustaqil boʻlgan. Bu koʻpchilik fanlarni polyak tilida oʻqitishga va chor taʼlim organlarining nazoratidan qochishga imkon berdi. Maktabda Polsha tarixi va geografiyasi va adabiyotini norasmiy ravishda oʻrgatuvchi ikki tomonlama dastur amalga oshirildi. 1916-yilda muassasa oliy maktab maqomini oldi, bu mamlakat sharqiy qismining Rossiya taʼsiridan mustaqilligi tufayli amalga oshdi. Maktabda oʻqitish usullari, oʻquv das mazmuni, tarbiya va jihozlar jihatidan oʻziga xos tartib joriy etildi, maktab qoidalari oʻrnatildi va oʻqitishning tegishli darajada yuqori darajasi yaratildi. Maktabda kimyo, fizika va tabiiy fanlar laboratoriyasi bor edi.

 Vafoti 
1960-yilda u Polsha oʻqituvchilari uyushmasida faol ishlay boshladi. Buning uchun u besh yildan soʻng kasaba uyushmasining oltin nishoni bilan taqdirlandi. Jadwiga Barszczewska-Michałowska 1966-yil 20-mayda Varshavada vafot etdi. U Varshavadagi Powazki qabristoniga dafn qilindi.

 

Turkum:Samarqandda tugʻilganlar
Lucid Air

Lucid Air – Lucid Motors tomonidan ishlab chiqarilgan 4 eshikli sedan kuzovidagi elektromobil. 2016-yil dekabr oyida eʼlon qilingan va 2021-yildan sotuvga chiqarilgan boʻlib, Tesla Model S, Fisker Karma, Porsche Taycan, shuningdek, Mercedes-Benz, BMW va Audi tomonidan ishlab chiqarilgan boshqa hashamatli elektr avtomobillari bilan raqobatlashishga moʻljallangan.

Lucid Air Dream Editionning EPA diapazoni taxminan 840km. Avtomobil prototipi 2020-yil sentabr oyidada taqdim etilgan, ishlab chiqarish esa 2021-yil oxirida boshlangan.

2020-yil noyabr oyida Lucid Air Pure modeli 480 ot kuchi, 77400 AQSh dollari miqdoridagi boshlangʻich narx va Pure, Touring, Grand Touring, Dream Edition kabi bir nechta modifikatsiyalar bilan taqdim etilgan.

 Tarixi 
Lucid Air modeli 2010-yillarning boshida loyihalangan boʻlishiga qaramasdan, birinchi prototip 2016-yilda, ishlab chiqarishga moʻljallangan versiya esa 2020-yil sentabrida ommaga taqdim etilgan va 2021-yildan boshlab ishlab chiqarilishi aytilgan.

Lucid 2016-yil 2-dekabrda Samsung SDI bilan akkumulyator yetkazib berish boʻyicha shartnoma imzolagan.

 

Turkum:Sport Avtomobillari
Turkum:AQSh avtomobillari
Ayase (Kanagawa)

– Yaponiyaning Kanagawa prefekturasida joylashgan shahar. 2021-yil holatiga koʻra, shaharning taxminiy aholisi 83,709 kishini tashkil etadi va aholi zichligi har kvadrat kilometrga 3800 kishiga toʻgʻri keladi. Umumiy maydoni 22.28 km2 (8.6 sq mi²).

 Geografiyasi 
Ayase shimoliy-markaziy Kanagawa prefekturasi tekisligida Sagami daryosi boʻyida joylashgan. Hikiji daryosi shaharning bir qismidan oqib oʻtadi. Shaharning 18% dan ortigʻini Atsugi dengiz havo inshooti egallaydi (bazaning umumiy maydonining taxminan 78%i ushbu hududda joylashgan).

 Chegaradosh munitsipalitetlar 

 Ebina
 Yamato
 Fujisava

 Iqlimi 
Ayase nam subtropik iqlimga ega (Köppen Cfa), yozi issiq va qishi salqin va qor yogʻmaydi. Ayaseda oʻrtacha yillik harorat 15,2 °C. Yillik oʻrtacha yogʻin miqdori 1632 mm, sentyabr esa eng nam oy hisoblanadi. Eng yuqori harorat avgustda 25.6 °C, eng pasti esa yanvarda, taxminan 5.2 °C atrofida boʻladiAyase climate data.

 
Yaponiya aholini roʻyxatga olish maʼlumotlariga koʻraAyase population statistics, Ayase aholisi 20-asr oxirida tez oʻsgan va 21-asrda platoga erishgan.

 Tarixi 
Edo davrida zamonaviy Ayase hududi toʻgʻridan-toʻgʻri Tokugava shogunati tomonidan boshqariladigan Sagami provinsiyasidagi tenryo hududining bir qismi boʻlgan, ammo turli xil hatamotolar orqali boshqarilgan. Meiji islohotidan soʻng, hudud Kanagawa prefekturasining Koza tumani tarkibiga kirdi. Ayase qishlogʻi 1889-yil 1-aprelda sakkizta kichik qishloqning birlashishi natijasida tashkil etilgan va 1945-yil 1-aprelda shahar maqomiga koʻtarilgan. 1978-yil 11-noyabrda Ayase Kanagawa prefekturasining eng yangi shahriga aylandi.

 Hukumati 
Ayase toʻgʻridan-toʻgʻri saylanadigan mer va 20 aʼzodan iborat bir palatali shahar kengashiga ega boʻlgan mer-kengash boshqaruv shaklidagi shahar. Ayase Kanagava prefekturasi assambleyasiga 1 ta aʼzo qoʻsha oladi. Milliy siyosat nuqtai nazaridan, shahar Yaponiya Diet quyi palatasining Kanagava 13-okrugiga kiradi.

 Taʼlim tizimi 
Ayaseda shahar hukumati tomonidan boshqariladigan 10 ta davlat boshlangʻich maktabi va 5 ta davlat oʻrta maktabi mavjud. Shaharda Kanagawa prefekturasi taʼlim kengashi tomonidan boshqariladigan 2 ta davlat oʻrta maktabi mavjud. Shuningdek, 2 ta xususiy oʻrta maktab mavjud.
 

 

 Rasmiy veb-sayt 
Turkum:Kanagawa prefekturasidagi shaharlar
Turkum:Geografiya
Davlat Xotun

Davlat Xotun 1316-yilda Forsdagi Kichik Luristonda Xorshidiylar sulolasining 12-hukmdori edi.

U Izz ad-Din Muhammad ibn Izz ad-Dinga turmushga chiqqan. 1316-yilda turmush oʻrtogʻi vafot etgach, taxtga oʻzi oʻtirdi. Biroq, u „davlat ishlarini boshqarishda muvaffaqiyat qozona olmagan“Mernissi, Fatima; Mary Jo Lakeland (2003). The forgotten queens of Islam. Oxford University Press. ., yaʼni yomon maʼmur boʻlgani aytiladi, shu sababli qaynisi Izz ad-Din Hasan foydasiga taxtdan voz kechdi.

 

 Mernissi, Fatima; Mary Jo Lakeland (2003). The forgotten queens of Islam. Oxford University Press. .

Turkum:Luriston viloyati tarixi
Turkum:14-asr Eron kishilari
Turkum:14-asr ayol monarxlari
128-sonli maktab binosi

128-sonli maktab binosi – Oʻzbekistondagi madaniy meʼros obyekti. Meʼmoriy yodgorligi. Obyekt davri: 1953-yil. Toshkent shaharning Chilonzor tumanida joylashgan. Obyekt manzili: Baynalminal koʻchasi. Koʻchmas mulkka boʻlgan huquq: Davlat mulki. Toshkent shahar madaniy meros boshqarmasi operativ boshqaruv huquqi asosida. Oʻzbekiston Respublikasi Vazirlar Mahkamasining qarori bilan 2019-yil 4-oktabrda Moddiy madaniy merosning koʻchmas mulk obyektlari milliy roʻyxatiga kiritilgan – davlat muhofazasiga olingan.

 

Turkum:Oʻzbekiston meʼmoriy yodgorliklari
Xlebushkina nomidagi Bolalar uyi binosi

Xlebushkina nomidagi Bolalar uyi binosi – Oʻzbekistondagi madaniy meʼros obyekti. Meʼmoriy yodgorligi. Obyekt davri: 1949-yil. Toshkent shaharning Chilonzor tumanida joylashgan. Obyekt manzili: Baynalminal koʻchasi, 24-uy. Koʻchmas mulkka boʻlgan huquq: Davlat mulki. Toshkent shahar madaniy meros boshqarmasi operativ boshqaruv huquqi asosida. Oʻzbekiston Respublikasi Vazirlar Mahkamasining qarori bilan 2019-yil 4-oktabrda Moddiy madaniy merosning koʻchmas mulk obyektlari milliy roʻyxatiga kiritilgan – davlat muhofazasiga olingan.

 

Turkum:Oʻzbekiston meʼmoriy yodgorliklari
Jimmy Hare

Jimmy Hare - (1856-yil 3-oktabr – 1946-yil 24-iyun) 1898 – 1931-yillarda faoliyat yuritgan ingliz fotojurnalisti. U urush paytidagi beshta yetakchi fotograflarning biri boʻlgan. Shuningdek, Jimmy Collierning katta tirajli jurnalga aylanishiga turtki boʻlganDebroise, Olivier. Mexican Suite: A History of Photography in Mexico. Austin: University of Texas Press 2001, pp. 177-78..

 Tarjimai holi 
Hare Londonda George Hare oilasida tugʻilgan. U Londondagi Avliyo John kollejida tahsil oldi. Bir yildan soʻng esa oʻz ixtiyori bilan kollejdan ketdi va otasining fotoapparat doʻkonida ishlay boshladi.

1879-yilda Hare va otasi oʻrtasida kelishmovchilik yuzaga keladi. U otasiga texnologik jihatdan endigina amalga oshirilayotgan kichikroq qoʻl kameralarini yasashni boshlash kerakligini aytgan. Otasi bu taklifni qoʻllamagach James boshqa London firmasida ishlash uchun doʻkonni tark etadi. Oʻsha yilning 2-avgustida Hare Ellen Crapperga uylanadi. Ularning 5 farzandi boʻlgan.

 Faoliyati 
1880-yillarning boshlarida Hare kamera ishlab chiqarishga qiziqishni yoʻqota boshladi. Soʻng erkin fotografiya bilan shugʻullana boshlagan va oʻz ishlarini Londonning turli jurnallariga sotishga erishgan.

James 1889-yilda Londondan Bruklinga (New York) koʻchib oʻtadi. E.& HT Enthony & Co. kompaniyasining texnik maslahatchisi boʻladi va u yerda umrining oxirigacha yashaydi. Hare bir muncha vaqt erkin fotograf sifatida ham ishlagan. 1895-yilda esa Illustrated American jurnalida rasman fotomuhbir boʻlib faoliyat yuritadi.

1898-yil 15-fevralda, Amerika shtab-kvartirasi yongʻin sababli vayron boʻlganidan bir oy oʻtgach Hare yongʻin vayronalarini va Ispaniya Kubasidagi hayotni suratga olishni taklif qilgan. Bu uning birinchi yirik ishi edi. Keyinchalik Ispaniya-Amerika urushi (1898) voqealarini suratga oldi, Ushbu fotoreportaj Collierning tirajining keskin ortishiga sabab boʻlgan. Bu vaqtda James bilan birga ishlagan boshqa muxbirlar orasida Sylvester Scovel, Stephen Crane hamda Richard Harding Davis ham bor edi.
 

Turkum:Jurnalistlar
Turkum:Fotojurnalistlar
Hinsaing

Hinsaing — Myanmaning Kachin shtati Bhamo tumanidagi Bhamo shaharchasida joylashgan qishloq.

 

 
 Maplandia.com saytida sunʼiy yoʻldoshdan olingan tasvir
Turkum:Kachin shtati aholi punktlari 
Turkum:Bhamo shaharchasi
103-sonli maktab binosi

103-sonli maktab binosi – Oʻzbekistondagi madaniy meʼros obyekti. Meʼmoriy yodgorligi. Obyekt davri: XX asr. Toshkent shaharning Chilonzor tumanida joylashgan. Obyekt manzili: Chilonzor 1, Gagarin koʻchasi, 53-uy. Koʻchmas mulkka boʻlgan huquq: Davlat mulki. Toshkent shahar madaniy meros boshqarmasi operativ boshqaruv huquqi asosida. Oʻzbekiston Respublikasi Vazirlar Mahkamasining qarori bilan 2019-yil 4-oktabrda Moddiy madaniy merosning koʻchmas mulk obyektlari milliy roʻyxatiga kiritilgan – davlat muhofazasiga olingan.

 

Turkum:Oʻzbekiston meʼmoriy yodgorliklari
Jarkov tumani

Jarkov tumani – Rossiyaning Tver viloyatidagi tuman hamda munitsipal okrug.

Maʼmuriy markazi – shahar tipidagi Jarkovsk posyolkasi.

 Geografiyasi 

Jarkov tumani mintaqaning janubi-gʻarbiy qismida joylashgan va chegaralari:
Shimoli-sharqda – Nelidov tumani bilan,
Sharqda – Belsk tumani bilan,
Gʻarbda – Zapadnodvinsk tumani bilan,
Janubda – Smolensk viloyati (Duxovshchin, Demidov va Velij tumanlari) bilan.
Maydoni - 1625 km².

Asosiy daryolari: Meja, Obsha, Velesa, Turosna.
Asosiy koʻllari – Shchuchye, Jarki, Emlen, Orexovo, Bezdonnoye.

Tuman hududida Peletskiy Moxning katta botqoq tizimi mavjud.

 Tarixi 

1917-yilgi Oktyabr inqilobidan oldin okrug hududi Smolenskning uchta (Belsk, Porech va Duxovshchin) va Vitebsk guberniyasining bitta (Velij tumani) okrugi tarkibiga kirgan. 1929-yilda butun hudud Gʻarbiy mintaqa tarkibida bo'lgan. 1935-yilda Jarkov qishloq kengashi yangi tashkil etilgan Kalinin viloyati chegaralarida, qolgan qishloq kengashlari esa Smolensk viloyati tarkibida bo'lgan.
1941-yilning yozidan 1942-yil fevraligacha Jarkovsk qishlogʻi fashistlar qoʻshinlari tomonidan bosib olingan. 1941-yil avgust oyida viloyat hududida general L. M. Dovator qoʻmondonligi ostida mashhur tekshiruv boshlangan. Guruh yuzlab kilometrlarni bosib, yana Jarkovskga yetib kelgan.

 Aholisi 

Jarkovsk shaharchasida umumiy tuman aholisining 69,33 % i yashaydi
(2002-yilgi aholini roʻyxatga olish maʼlumotlariga koʻra, aholi soni 7631 kishi yaʼni 3479 erkak va 4125 ayol).

 Maʼmuriy va munitsipal tuzilmasi 

Jarkov tumani, mintaqaning maʼmuriy-hududiy tuzilishi nuqtai nazaridan, 4 ta aholi punktini oʻz ichiga oladi.

Munitsipal okrug mahalliy oʻzini oʻzi boshqarish tizimini tashkil etish doirasida 4 ta munitsipalitetga, shu jumladan bitta shahar va 3 qishloq aholi punktiga boʻlingan.

2006-yil yanvar oyida munitsipalitet hududida 1 ta shahar posyolkasi va 5 ta qishloq posyolkasi tashkil etilgan. 2013-yil aprel oyida 2 ta qishloq aholi punkti qurib tugatilgan. Bular Sychevskoye (Novoselkovskoye tarkibiga kiradi) va Troitskoye (Shchucheyskoye tarkibiga kiradi).

2022-yil 28-iyulda hudud munitsipal okrugga aylantirilgan.
 

Turkum:Rossiya aholi punktlari
Turkum:Alifbo boʻyicha maʼmuriy birliklar
Abdenboev Yashim

Yashim (Ashim) Abdenboev (1917-yil) – Sovet chorvadori, Qozogʻiston SSR Jambul viloyati Talas tumanidagi „Jardamshi“ kolxozining katta choʻponi, Sotsialistik Mehnat Qahramoni (1949).

Biografiya

1917-yilda Turkiston viloyati, hozirgi Qozogʻistonning Jambil viloyati Talas tumani hududidagi Aulieatin qishlogʻida tugʻilgan. 1936-yildan – 1939-yil yanvar oyida Qizil Armiya safiga chaqirilgunga qadar mahalliy kolxozda choʻpon boʻlib ishlagan. Ulugʻ Vatan urushi qatnashchisi, „Jasorat uchun“ medali sohibi boʻlgan. 1945-yil sentabr oyida demobilizatsiyadan soʻng vataniga qaytib, Talas tumanidagi Jardamshi kolxozida katta choʻpon boʻlib ishlagan. 1948-yilgi mehnat natijalariga koʻra, 400 bosh semiz dumli qoʻydan, 100 – 120 bosh qoʻzi olish hamda, qoʻzilarning oʻrtacha tirik vazni 41 kilogrammgacha yetgan. SSSR Oliy Kengashi Prezidiumining 1949-yil 12-iyuldagi farmoni bilan 1948-yilda chorvachilikning yuqori mahsuldorligiga erishgani uchun Abdenbayev Yashim Lenin ordeni va "Oʻroq va Bolgʻa" oltin medali hamda, Sotsialistik Mehnat Qahramoni unvoni bilan taqdirlanganVedomosti VS SSSR|Nazvanie=O prisvoenii zvaniya Geroya Sotsialisticheskogo Truda peredovikam selskogo xozyaystva Djambulskoy oblasti|ot=12 iyulya 1949 g.|data=24.07.1949|№=36 |№ 2=583|str.=2. Keyingi yillarda ham qoʻychilikda yuqori natijalarni koʻrsatib, qoʻylar sonini yildan-yilga koʻpaytirdi. Shundan soʻng „Jardamshi“ kolxozi „Boʻstandiq“ sovxoziga aylantirilgach, 1965-yilda oʻziga tegishli har 100 ta qoʻydan 138 ta, 1966-yilda 140 ta, 1967-yilda esa 145 tagacha qoʻzi olgan. Yozuvchilar uyushmasi majlisida Dudintsevga qattiq hujum qilishadi va uchrashuv chogʻida hushidan ketadi. Abdenboev Yashim Talas viloyatidagi „Boʻstandiq“ sovxozida yashagan.
 

 
Sotsialistik Mehnat Qahramonlari – qozogʻistonliklar. T.2 – Olma-Ota, 1969 yil.

 
 Jambil viloyati Sotsialistik Mehnat Qahramonlari

Turkum:Lenin ordeni sohiblari
Toyger

Toyger  – oʻyinchoq yo'lbarslarga oʻxshash kalta yungli uy mushuklarining zoti. 1980-yillarning oxirida AQShga olib kelingan. 1993-yilda TICA tomonidan roʻyxatga olingan, 2000-yilda u yangi zot maqomini olgan va 2007-yilda u toʻliq ko'rgazma huquqlarini olgan.

 Tarixi 
Toyger zoti muallifi Judi Sugden Los-Anjelesda yashagan va bolaligidan mushuklarni koʻpaytirish bilan shugʻullangan. Uning onasi Jan Mill ham xonaki mushuklarining mashhur Bengal zotini yaratgan.

1980-yillarning oxirida Sugden miniatyura yoʻlbarsiga oʻxshab turuvchi (uzun, past tanasi, yorqin, yaltiroq moʻynasi, boshida aniq chiziqlar va dumaloq belgilar) mushuklar zotini yarata boshlagan. Bu zot xonaki mushugi va bengal mushugining genlaridan olingan. Keyinchalik, Sugden oʻzining mushukxonasiga Kashmirda mashhur va quloqlarida chiziqlar boʻlgan yovoyyi mushukni olib kelgan.

1993-yilda Butunjahon mushuklar kongressining bir qismi boʻlgan Xalqaro mushuklar assotsiatsiyasi bu zotni oʻz roʻyxatiga kirtishni boshlagan. 2000-yilda Toyger „yangi zotlar“ koʻrgazma roʻyxatiga kiritilgan va 2007-yilning fevral oyida u toʻliq chempion zotga aylangan. Boshqa tashkilotlar – BMK aʼzolari hali Toygerlarni tan olmagan.

 Rasmlar 

 
 
 Standart porodi
 
 

 

Turkum:Mushuk zotlari
Turkum:Sutemizuvchilar
Turkum:Mushuk sutemizuvchilarning navigatsiya qutisi
Bram Marbus

Abraham Alexander „Bram“ Marbus (16-aprelda 1972-yil tugʻilgan) – niderlandiyalik sobiq professional futbolchi, hujumchi sifatida oʻynagan. Uning akasi Sis ham boshqalar qatori Go Ahead Eagles uchun professional futbol oʻynagan.

 Faoliyati 
Noordwijkda tugʻilgan Marbus VV Noordwijkning yoshlar boʻlimida Edvin van der Sar kabi futbolchilar bilan birga oʻynay boshladi va deyarli 19 yoshgacha boʻlgan jamoalar uchun eng yuqori darajaga chiqdi. 1991-yil may oyida Marbusning umurtqa pogʻonasi singan jiddiy avtohalokatdan soʻng, uning futbolchilik faoliyati hali boshlanishidan oldin tugaydi. Muvaffaqiyatli operatsiya amalga oshirildi va bir mavsumdan soʻng u Excelsior bilan shartnoma imzoladi. Havoda kuchli boʻlgan Marbus ikkinchi darajali Erste diviziyasida hujumchi sifatida ajoyib oʻynadi va 1999-2000 yillar mavsumida Erediviziyada Sparta Rotterdam bilan debyut qildi, Kambuur va Eerstedagi Go Ahead Eaglesdagi mashgʻulotlardan soʻng Divizion. „Sparta“da u „Ayaks“ni 3:0 hisobida magʻlub etgan jamoaning bir qismi edi va Marbus gollardan birini kiritdi, shuningdek, De Kuipda „Feyenoord“ga qarshi safarda 1:2 hisobida gʻalaba qozondi. Uch mavsumdan soʻng, u 2002 yilda yangi bosh murabbiy Frank Raykard hujumda boshqa oʻyinchilarni, jumladan Xussin Bezzay, Murat Mazlum va Kennet Siciliyani afzal koʻrganidan soʻng u klubni tark etdi.

 Faoliyati yakuni 
Futbolchilik faoliyatidan soʻng Marbus Van der Meer Makelaardijda koʻchmas mulk agenti boʻlib ishlay boshladi.

2009-yil fevral oyida Marbusning yuragi huruj qildi va u tirik qoldi. Keyinchalik unga implantatsiya qilinadigan kardioverter-defibrilator (ICD) oʻrnatildi.

Uning Marsela ismli xotini va Ruben va Levi ismli ikki oʻgʻli bor.
Shisō

Yaponiyaning Hyōgo prefekturasida joylashgan shahardir.

 Geografiyasi 
Shisō Hyōgo prefekturasining oʻrta gʻarbiy qismida joylashgan. Shahar hududi sharqdan gʻarbga 32 kilometr va shimoldan janubga 42 kilometrga choʻzilgan. Shisō Hyōgo Prefekturasi Toyookadan keyin ikkinchi eng katta hududga ega, ammo aholi zichligi past, chunki shahar hududining koʻp qismi togʻli. Asosiy daryolari – Ibo va Chikusa. Ibo daryosi janubdan Ximejigacha oqadi.

 Qoʻshni munitsipalitetlar 
Hyōgo prefekturasi

 Asago
 Himeji
 Kamikawa
 Sayō
 Tatsuno
 Yabu

Okayama prefekturasi

 Nishiavakura

Tottori prefekturasi

 Wakasa

 Iqlimi 
Shisō nam subtropik iqlimga ega (Köppen iqlim tasnifi Cfa), yozi issiq va qishi sovuq. Yozda yogʻingarchilik qishga qaraganda sezilarli darajada koʻp boʻlsa-da, Honshū ning koʻp qismlariga qaraganda kamroq va sezilarli qor yogʻmaydi. Shisō shahrida oʻrtacha yillik harorat . Yillik oʻrtacha yogʻin miqdori , eng nam oy iyul hisoblanadi. Shizoda qayd etilgan eng yuqori harorat ni tashkil etdi. 2018-yil 4-avgust; qayd etilgan eng sovuq harorat edi 1981-yil 28-fevralda.

 Demografiya 
Yaponiya aholisini roʻyxatga olish maʼlumotlariga koʻra, 2020-yilda Shisō aholisi 34,819 kishini tashkil qilgan. Shisō 1920-yildan beri aholini roʻyxatga olish ishlarini olib borgan.

 Tarixi 
Shisō hududi qadimgi Harima provinsiyasining bir qismi boʻlgan. Shaharning Yamasaki mahallasi qadimgi Sanʼyōdō, Sanʼindō va Inaba Kaidō magistrallari oʻrtasidagi tugun sifatida rivojlangan. 1871-yilda, Meydzi restavratsiyasidan soʻng, hudud Shisō tumani, Hyōgoning bir qismiga aylandi va zamonaviy munitsipalitetlar tizimini yaratish bilan Yamasaki shahri tashkil etilgan. Shisō shahri 2005-yil 1-aprelda Shisō tumanidagi toʻrtta shahar: Chikusa, Haga, Ichinomiya va Yamasaki birlashishi natijasida tashkil etilgan.

 Hukumati 
Shisō toʻgʻridan-toʻgʻri saylanadigan mer va 16 aʼzodan iborat bir palatali shahar kengashiga ega boʻlgan mer-kengash boshqaruv shakliga ega. Shisō Hyogo Prefekturasi Assambleyasiga bir nafar aʼzosini qoʻshgan. Milliy siyosat nuqtai nazaridan, shahar Yaponiya Parlament quyi palatasining 12-okrugiga kirgan.

 Iqtisodiyoti 
Shisō asosan oʻrmon va qishloq xoʻjaligiga asoslangan qishloq xoʻjaligiga ega.

Shisō shahrida oʻn ikkita davlat boshlangʻich maktabi va Hyōgo prefekturasi taʼlim boshqarmasi tomonidan boshqariladigan uchta davlat oʻrta maktabi mavjud. Shuningdek, bitta xususiy litsey bor.

 

Turkum:Yaponiya
Turkum:Yaponiyaning qirgʻoqboʻyi aholi punktlari
Turkum:Yaponiyadagi port aholi punktlari
Turkum:Koordinatalar Vikimaʼlumotlarda
Oʻzbekfilm kinostudiyasi binosi

thumb
Oʻzbekfilm kinostudiyasi binosi – Oʻzbekistondagi madaniy meʼros obyekti. Meʼmoriy yodgorligi. Obyekt davri: XX asr. Toshkent shaharning Chilonzor tumanida joylashgan. Obyekt manzili: Chilonzor koʻchasi, 1-uy. Koʻchmas mulkka boʻlgan huquq: Davlat mulki. Toshkent shahar madaniy meros boshqarmasi operativ boshqaruv huquqi asosida. Oʻzbekiston Respublikasi Vazirlar Mahkamasining qarori bilan 2019-yil 4-oktabrda Moddiy madaniy merosning koʻchmas mulk obyektlari milliy roʻyxatiga kiritilgan – davlat muhofazasiga olingan.

 

Turkum:Oʻzbekiston meʼmoriy yodgorliklari
Qasri Orifon minorasi

Qasri Orifon minorasi – Buxoro viloyati, Kogon tumani, Qasri Orifon qishlogʻi, Bahouddin Naqshband meʼmoriy majmuasidagi minora. Minora Buxoro xonligida hukmronlik qilgan ashtarxoniylar sulolasi humdori Abulfayzxon davrida 1718–1720-yillarda qurilgan. Minora Oʻzbekiston moddiy va madaniy meʼrosining koʻchmas mulk obyektlari milliy roʻyxatiga kiritilgan.
Minora orqa tomonida Abdulazizxon xonaqohi, oʻng tomonida Abdulhakim Qoʻshbegi masjidi, chap tomonida esa Naqshbandiya tariqati muzeyi joylashgan.
Minora balandligi 12, 2 m, diametri 3 m, yuqori qismi sakkiz qirrali boʻlib, sharafasi qismida 1718–1720-yillar oraligʻida bunyod etilganligi qayd qilingan. Minora pastki qismida tut daraxtidan sinch ishlatilgan va obi gʻishtlar bilan koʻtarilgan. Sinchning ustki qismi bezakli gulmexlar bilan bezalgan.
Minoraning qibla tomonida 1885-yili „Oqibat hayrobod“ yaʼni „Oqibat xayrli boʻlsin 1885“ nastaʼliq xatida yozilgan. Aynan ushu yozuvlar Bahouddin Naqshband meʼmoriy majmuasidagi Bibi Orifa majmuasi ayvonida ham toʻrt marta suls xatida yozilgan.
„Oqibat xayrli boʻlsin“ soʻzining uch maʼnosi bor: boshlangan ishni yaxshilik bilan yakunlash, inson bilan bu dunyo bilan xayrlashish, qiyomat kunida qilgan amallarini inobatga olish.
2005-yil minora taʼmirlashga kirishilgan. Chunki minora sharq tomoni 41 smga ogʻgan edi. Temir bandlar bilan gʻarb tomoni mustahkamlandi.
Minoraning yuza qismidagi bezaklari qayta taʼmirlangan. Minora taʼmirlanishida Muzaffar Mirzayev boshchilik qilgan.
Minora Oʻrta Osiyo meʼmorchiligi uslubida bunyod etilgan. Qasri Orifon minorasi qurilishida pishgan gʻisht, yogʻoch, tosh va ganchdan foydalanilgan.

 

 

 
 

Turkum:Oʻzbekiston meʼmoriy yodgorliklari
Turkum:Buxoro
Max Bielschowsky

Max Israel Bielschowsky (1869-yil 20-fevral – 1940-yil 15-avgust) Breslau shahrida tugʻilgan nemis nevropatologiThe National Archives, Kew, London, England, HO 396 WW2 Internees (Aliens) Index Cards 1939–1947, Referencenumber HO 396/217, Exemption From Internment Document, dated 12 April 1939 for Max Israel Bielefeldt, In: Ancestry.com.

 Faoliyati 
1893-yilda Myunxen universitetida tibbiyot fanlari doktori darajasini olgandan soʻng, u Frankfurt shahridagi Senckenberg patologiya universitetida Ludwig Edinger (1855—1918) bilan birga ishlagan. Senskenbergda u Carl Weigertdan (1845—1904) gistologik tekshiruv usullarini oʻrgangan. 1896-1904-yillarda Berlindagi Emanuel Mendelning (1839—1907) psixiatriya laboratoriyasida ishlagan. 1904-yilda Oskar Vogt (1870—1959) bilan Berlin universitetining neyrobiologik laboratoriyasiga ishga kirgan va u yerda 1933-yilgacha ishlagan. Keyinchalik oʻz faoliyati davomida Utrecht universiteti qoshidagi psixiatriya klinikasida va Madriddagi Cajal institutida ishlagan. U 1940-yil Buyuk Britaniyaga koʻchib oʻtgan va u yerda 1940-yilda 15- avgustda London hududida 71 yoshida vafot etgan.

Uning toʻngʻich oʻgʻli Franz David Bielschowsky ham Buyuk Britaniyaning Sheffield shahriga va keyinchalik Dunedinga (Yangi Zelandiya) koʻchib oʻtgan va u yerda saraton kasalligini tadqiq qilish boʻyicha faoliyatini davom ettirgan.

Bielschowsky oʻsma tuberklozini oʻrganishda muhim hissa qoʻshgan. Xuddi shu nomdagi „Bielschowsky silver stain“ texnikasi Ramon y Cajal (1852—1934) tomonidan ishlab chiqilgan davolash usulning takomillashtirilgan variant edi.

Bielschowskyning asarlari:

Die Silberimprägnation der Achsencylinder; Neurologisches Zentralblatt, Leipzig, 1902, 21: 579-84. Neurologisches Zentralblatt, Leipzig, 1903, 22: 997-1006; (Bielschowsky dogʻlari).

Nerv tizimlarining barcha gistologiyasi va gistopatologiyasi. Max Lewandowsky (nashriyotchi), Handbuch der Neurologie. 1-jild, Berlin, 1910-yil.

Herpes zoster. Max Lewandowsky (nashriyotchi): Handbuch der Neurologie. 5-jild, Berlin, 1910-yil.

Uber spätinfantile familiäre amaurotische Idiotie mit Kleinhirnssymptomen. Deutsche Zeitschrift für Nervenheilkunde, 1914, 50: 7–29. (Bielschowsky dogʻlari).

 

Turkum:Kasalliklar
Turkum:Germaniya
Turkum:1869-yilda tugʻilganlar
Turkum:1940-yilda vafot etganlar
Turkum:Alifbo boʻyicha olimlar
Turkum:Shifokorlar
Turkum:Nevropatologiya
Vadim Gerasimov

Vadim Sergeyevich Gerasimov (1985-yil 11-avgust, Kotelnikovo, Volgograd viloyati, 2022-yil 8-mart, Ukraina) rus podpolkovnigi. Rossiya Federatsiyasi Qahramoni (vafotidan keyin).

 Hayoti 
Gerasimov Volgograd viloyati Kotelnikovo shahrida tavallud topgan. Kotelnikovodagi 2-sonli oʻrta maktabni tugatgach Moskva oliy harbiy qoʻmondonlik bilim yurtiga oʻqishga kirdi.

Volgograd viloyati Kotelnikovo shahrida tavallud topgan. Kotelnikovodagi 2-sonli oʻrta maktabni tugatgach Moskva oliy harbiy qoʻmondonlik bilim yurtiga oʻqishga kirdi.

Podpolkovnik batalyon komandiri sifatida Leningrad viloyatida xizmat qilgan. U Shimoliy Kavkaz va Leningrad viloyatida podpolkovnik unvoni bilan 138-qoʻriqchilar motorli miltiq brigadasining batalyoniga qoʻmondonlik qilgan. Rossiya Federatsiyasi Qurolli Kuchlarining Qoʻshma qurollar akademiyasida tahsil olgan.

Gerasimov 2022-yil 8-martda Rossiyaning Ukrainaga bostirib kirishi paytida oʻldirilgan. 21-may kuni Ukraina Milliy politsiyasi Gerasimovning jasadi Xarkov viloyatining Zolochevskiy tumanidagi qabristondan topilganini xabar qilgan va dafn etish mahalliy aholi tomonidan amalga oshirilganV Xarkovskoy oblasti nashli zaxoronenie shesti rossiyskix voennix, v tom chisle podpolkovnika //, 21.05.2022.. Rossiyada Gerasimov bilan vidolashuv 2022-yil 9-iyun kuni Kotelnikovda boʻlib oʻtdi.

Rossiya Mudofaa vazirligi vakili general-mayor Igor Kremlev Gerasimovning turmush oʻrtogʻi Anastasiyaga davlat mukofotlarini topshirgan.

 Mukofotlari va unvonlari 

 Rossiya Federatsiyasi Qahramoni (2022)
 Jasorat ordeni

 

Turkum:2022-yilda vafot etganlar
Turkum:8-martda vafot etganlar
Turkum:11-avgustda tugʻilganlar
Turkum:1985-yilda vafot etganlar
Chamberlin choʻqqisi

Chamberlin choʻqqisi – Alyaskadagi (AQSh) Brooks togʻ tizmalarining uchinchi eng baland choʻqqisi. Brooks tizmasining Franklin togʻlari nomi bilan mashshur qismidan joylashgan Chamberlin choʻqqisi Brooks tizmasidagi eng baland choʻqqi boʻlmish Isto choʻqqisidan 30 mil (48 km) shimoli-gʻarbda joylashgan. Arktika milliy yovvoyi tabiat boshpanasi roʻyxatiga kiritilgan Chamberlin choʻqqisi 1894-yilgi Peary Auxiliary ekspeditsiyasi geologi Thomas Chrowder Chamberlin (1843-1928) sharafiga nomlangan. Dastlab Brooks togʻ tizmasining eng baland nuqtasi deb hisoblangan Chamberlin choʻqqisi 2014-yilgi zamonaviy oʻlchash ishlaridan keyin Brooks tizmasidagi uchinchi eng baland choʻqqi ekanligi aniqlandi.
Muzaffer Şerif Başoğlu

Muzaffer Şerif Başoğlu (1906-1988-yillar) turk psixologi. U hukm nazariyasi va realistik nizolar nazariyasini rivojlantirishga katta hissa qo‘shgan. Shuningdek Başoğlu asoschilaridan biri bo‘lib, ijtimoiy jarayonlarni, ijtimoiy ziddiyat va ijtimoiy normalarni tushunish noyob usullarni ishlab chiqqan.
 
Hayoti va faoliyati
Muzaffer Şerif 1906-yil 29-iyulda Izmirning Ödemiş tumanida tug‘ilgan. Dastlab Qizilchulludagi Izmir Amerika kollejida tahsil olgan. Keyinchalik Istanbulga ko‘chib o‘tadi va 1926-yilda Istanbul universitetining adabiyot fakultetining falsafa bo‘limini tamomlagan. 1928-yilda magistraturani tamomlagan.

Şerif Italiya-Turkiya urushi, Bolqon urushlari, Birinchi jahon urushi va arman qirg‘ini yillarida o‘sgan. Izmir Mustaqillik urushi paytida yunon askarlari tomonidan ishg‘ol qilinganida, Şerif universitetda o‘qir edi. Bir muddat o‘tagandan so‘ng Anqara Gazi ta’lim institutida psixologiya kurslaridan dars bera boshlagan. U milliy tanlovda ishtirok etib AQShda o‘qish uchun stipendiya yutib olgan va Garvard universitetida magistraturani tamomlagan. Doktoranturani o‘qish uchun esa Kolumbiya Universitetiga yo‘l olgan va Gardner Murphy rahbarligida "Idrokdagi ba’zi ijtimoiy omillar" mavzusidagi tezis bilan doktorlik dissertatsiyasini yoqlagan.
Qisqa muddat Germaniya va Fransiyada ma’ruzalar o‘qiganidan so‘ng Muzaffer Şerif 1937-yilda Gazi ta’lim institutiga qaytgan. Oradan ikki til o‘tgach, u Anqara Universitetining psixologiya kafedrasi dotsenti sifatida ish boshlagan.

Bu davrda Muzaffer Şerif turli gazeta va jurnallarda irq va irqchilik haqida maqolalar yozgan. 1943-yilda yozgan " Irqiy psixologiya" nomli asarida irqiy kamsitish va turanizm g‘oyasini tanqid qilgan. Turkiya Kommunistik Partiyasi bilan aloqalari va Turanizmga qarshi yozgan maqolalari sabab universitetdagi yaqin do‘stlari bilan “Kommunistik targ‘ibot va milliy manfaatlarga dushmanlik” aybi bilan hibsga olingan. Sudlangandan so‘ng 27 yilga ozodlikdan mahrum qilingan. Ammo AQSh Davlat departamenti Turkiya hukumati bilan Muzaffer Şerifni ozod etish borasida muzokaralar o‘tkazdi va 40 kunlik hibsdan so‘ng mamlakatni tark etish sharti bilan ozod etilgan. Muzaffer Şerif Başoğlu AQSh hukumati tomonidan taklif etilgan stipendiyani qabul qilib, urush sharoitida harbiy samolyotda AQShga ketgan. Avval Prinston universitetida, keyin esa Yel universitetida ishlagan.
Shaxsiy hayoti

Muzaffer Şerif 1945-yilda Kerolin Vud bilan turmush qurgan va ularning 3 ta qizi bor: Enn, Sue va Joan.
Psixologiyaga qo‘shgan hissalari
Muzaffer Şerif 60 dan ortiq maqola va 24 ta kitob yozgan. U tadqiqotining ko‘p qismini rafiqasi Kerolin Vud Şerif bilan olib borgan.
Turgʻun Azlarov

Turgʻun Azlarov (1953-yil, 2-avgust; Toshkent shahri) — Oʻzbekiston qahramoni, „Shuhrat“ medali sohibi.

Tarjimai holi
Xolidjon Komilov 1953-yilning 2-avgust kuni Toshkent shahrida tugʻilgan. 1975-yilda Oʻzbekiston Milliy universitetini bitirgan. 1975—1988-yillar oraligʻida shu universitetning Amaliy matematika va mexanika fakultetida matematika va informatika fanlaridan talabalarga dars bergan. T.Azlarov 8-9-sinlar uchun „Informatika va hissoblash texnikasi asoslari“ darsligining muallifi hisoblanadi. 2002-yilda Azlarov Oliy va oʻrta maxsus taʼlim, Xalq taʼlimi vazirligi tomonidan „Yilning eng yaxshi darsligi va oʻquv adabiyoti muallifi“ sifatida eʼtirof etilgan. 1999-yildan hozirgacha Toshkent shahar Shayxontohur tumanidagi 40-maktabda matematika fani oʻqituvchisi sifatida faoliyat yuritib kelmoqda.

Mukofotlari
Shuhrat medali (1999-yil)
„Oʻzbekiston Respublikasi xalq oʻqituvchisi“ faxriy unvoni (2008-yil} 
Oʻzbekiston qahramoni (2011-yil)
Viktoriya sharsharasi

thumb|upright|Viktoriya sharsharasi
Viktoriya – (Ang. Victoria)Janubiy Afrikadagi Zambezi daryosidagi sharshara.

Zambiya va Zimbabve chegarasida joylashgan. Sharsharaning kengligi 1800 metr, balandligi 120 metr. Suv oqimi fasllar orasida katta farq qiladi, oʻrtacha 1400 m³ / s ni tashkil qiladihttps://old.bigenc.ru/text/1913694.

Viktoriya bir vaqtning oʻzida balandligi 100 metr va kengligi bir kilometrdan ortiq boʻlgan dunyodagi yagona sharshara. Dunyoda toʻrtinchi va suv isteʼmoli boʻyicha eng kattalaridan birihttps://books.google.ru/books?id=W8HfAAAAMAAJ&q=%D0%92%D0%B8%D0%BA%D1%82%D0%BE%D1%80%D0%B8%D1%8F.

1855- yilda sharsharaga tashrif buyurgan shotlandiyalik tadqiqotchi va sayohatchi Devid Livingston uni qirolicha Viktoriya sharafiga nomlagan.Bu hududning tub aholisining lozi tilida sharshara Mosi-oa-Tunya – „momaqaldiroq tutuni“ nomi bilan tanilganhttp://www.vodopads.ru/blog/vodopad_viktorija_victoria_falls/2012-10-15-11.
 

Turkum:Sharsharalar
James Blake (qo'shiqchi)

James Blake Litherland(1988-yil 26-sentyabrda tugʻilgan) – ingliz musiqachisi, qoʻshiqchisi, qoʻshiq yozuvchisi va prodyuseri. U birinchi marta 2010-yilda CMYK va Klavierwerke kabi bir qator RaIlar uchun eʼtirofga sazovor boʻlgan. 2011-yilda oʻzining debyut albomini tanqidiy maqtovlar bilan chiqardi. Uning ikkinchi albomi Overgrown 2013-yilda chiqarilgan. Uning albomi xalqaro eʼtiborga olib keldi va keyinchalik Merkuriy mukofoti bilan taqdirlandi. U 2016-yilda oʻzining uchinchi „The Color in Anything“ albomini, 2019-yilda toʻrtinchi “Assume Form”, 2021-yilda beshinchi doʻstlari va „Osmonda oʻynagan robotlar“ nomli oltinchi albomini 2023-yilda chiqardi.

 Bolalik davrlar 
Blake musiqachi James Litherland va Xelen Litherlandningyagona farzandi boʻlib, yoshligidan musiqaga kuchli qiziqish va moyillikni namoyon etgan. U bolaligidan pianino boʻyicha klassik taʼlim olgan . Boshlangʻich taʼlimni Grange Park boshlangʻich maktabida, Vinchmor Xillda va oʻrta maʼlumotni Edmontondagi The Latymer maktabida olgan. Keyinchalik u Londondagi Goldsmiths universitetiga oʻqishga kirdi. U yerda mashhur musiqa boʻyicha ilmiy daraja oldi. Maktabda Bleyk doʻstlari bilan Distance, Skream va Benga kabi Buyuk Britaniya sanʼatkorlari ishtirok etgan bir qator „Bass Society“ musiqa kechalarini oʻtkazishdi.

 Ish faoliyati 
Blake 2021-yil 8-oktabrda COVID-19 pandemiyasi tufayli kechikib ketganidan soʻng oʻzining beshinchi albomi „Yuraklaringizni sindiradigan Friends“ nomli albomini chiqardi. Asosan stilistik jihatdan anʼanaviy reliz hisoblanadi. Rekorddan soʻng 2022-yil 18-martda „Wind Down“ nomli muhit albomi ommaga chiqdi. Albom tinglovchilarning uyquga ketishiga yordam berish uchun Germaniyaning Endel sunʼiy intellekt media kompaniyasi bilan hamkorlikda yaratilgan. Keyingi yili Blake Kanye Uest, Flatbush Zombies, JID va Don Toliver kabi bir qancha hip-hop sanʼatkorlari bilan hamkorlik qildi.

Blake 2023-yil 8-sentyabrda oʻzining oltinchi albomi „Playing Robots Into Heaven“ni chiqardi. Albom elektron, raqs va eksperimental musiqalarni oʻz ichiga oladi. Tanqidchilar tomonidan ildizlarga qaytish sifatida koʻrilgan. Asosiy singl „Big Hammer“ 2023-yil 28-iyunda chiqdi. Oskar Gudson rejissyori boʻlgan va oʻgʻrilik mavzusiga bagʻishlangan musiqiy videoda oq sport kiyimidagi uchta qaroqchi haqida soʻz boradi.

 Shaxsiy hayoti 
Blake avvalroq Warpaint hind rok guruhidan amerikalik musiqachi Tereza Ueyman bilan munosabatda boʻlgan. 2015-yildan beri Blake ingliz aktrisasi Jamiela Jamil bilan munosabatda boʻlgan.

 
{{}}
Qora elektr skat

Qora elektr skat (lotincha: Tetronarce nobilianaЛиндберг, Г. У., Герд, А. С., Расс, Т. С. Словарь названий морских промысловых рыб мировой фауны. — Ленинград: Наука, 1980. — С. 63. — 562 с.) — elektr skatlar turkumining gnyus skatlar oilasiga mansub skatlar turi. Ular tog‘ayli baliqlar bo‘lib, deyarli dumaloq shakldagi disk hosil qiluvchi katta, yassi ko‘krak va qorin suzgichlari, qisqa va yo‘g‘on mushakli dumi, ikkita orqa suzgichi va yaxshi rivojlangan dum suzgichiga ega. O‘z oilasining boshqa vakillari singari 220 voltgacha kuchlanishli elektr tokini ishlab chiqarish qobiliyatiga ega.
John Dickinson

John Dickinson (2-noyabr Yulian taqvimi boʻyicha, 13-noyabr Grigoriy taqvimi boʻyicha 1732-yil) — Amerika Qoʻshma Shtatlarining asoschilaridan biri, Filadelfiya va Wilmington siyosatchisi huquqshunos. Dickinson 1767-yilda ilk nashrdan chiqqan va 1768-yilda qayta nashr etilgan va „Letters from a Farmer in Pennsylvania“ asari uchun „yangicha uslub bilan chiqqan qalamkash“ deb eʼtirof etilgan. Shuningdek, 1768-yilda AQSH mustaqillik urushi madhiyasiga aylangan „The Liberty Song“ qoʻshigʻining matnini yozgan.

Dickinson Kontinental assotsiatsiya qoshidagi Birinchi Kontinental kongress aʼzosi. Bundan tashqari u 1774-yilgi Qirollik nomiga yoziladigan iltimosnoma, arizalarning qoralamasini tayyorlashga ham masʼul boʻlgan. Ikkinchi kontinental kongress aʼzosi sifatida 1775-yilda Olive Branch iltimosnomasini yozganNational Archives and Records Administration: "America's Founding Fathers: Delegates to the Constitutional Convention.".
Oʻzbekiston davlat arxivi binosi

Oʻzbekiston davlat arxivi binosi – Oʻzbekistondagi madaniy meʼros obyekti. Meʼmoriy yodgorligi. Obyekt davri: 1953-yil. Toshkent shaharning Chilonzor tumanida joylashgan. Obyekt manzili: Chilonzor koʻchasi, 2-uy. Koʻchmas mulkka boʻlgan huquq: Davlat mulki. Toshkent shahar madaniy meros boshqarmasi operativ boshqaruv huquqi asosida. Oʻzbekiston Respublikasi Vazirlar Mahkamasining qarori bilan 2019-yil 4-oktabrda Moddiy madaniy merosning koʻchmas mulk obyektlari milliy roʻyxatiga kiritilgan – davlat muhofazasiga olingan.

 

Turkum:Oʻzbekiston meʼmoriy yodgorliklari
Fransisko Kassiani

Fransisko Kassiani Gomes (1968-yil 22-aprelda Antiokiya departamentining Arbolites shahrida tugʻilgan) — kolumbiyalik professional futbolchi, 1980–2000-yillarda himoyachi sifatida turli klublarda to‘p surgan.

 Futbolchilik faoliyati 
Futbolchilik faoliyatini yakunlagach, Fransisko Kassiani AQSHdagi futbol akademiyasida yashash va ishlash uchun ketadi.

1992-yilda u “Atletiko Junior” klubiga ko‘chib o‘tadi, ushbu klub bilan futbolchi o‘zining professional faoliyati davomidagi eng yaxshi yillarini o‘tkazadi. “Atletiko Junior” klubi bilan birga Fransisko Kassiani ikki marta Kolumbiya chempioni bo‘ladi va bu jamoada bo‘lganida vaqti-vaqti bilan terma jamoaga chaqirib turiladi. Futbolchi uch marta, 1993, 1998 va 1999-yillarda Kassiani boshqa jamoalarda - América Cali, Argentina Rosario Central va Deportes Quindio klublari tarkibida ijara shartnomasi asosida harakatlanadi.

1990-yillarda Fransisko Kassiani jurnalistlarning unga qilgan qo‘pol muomilasi tufayli ular bilan bir necha bor mushtlashadi. Bundan tashqari, Andres Eskobar o‘ldirilganidan so‘ng, ko‘plab Junior futbolchilari, shu jumladan Kassiani ham to‘pponcha bilan mashg‘ulotlarga qatnay boshlashadi.

Fransisko Kassiani 1995-yildan 1997-yilgacha Kolumbiya futbol terma jamoasi safida o‘ynagan va Kafeteros klubi uchun umumiy beshta o‘yin o‘tkazadi. U 1995-yilgi Amerika Kubogida ishtirok etadi, ushbu musobaqada kolumbiyaliklar uchinchi o‘rinni egallagan, ammo turnir davomida Kassianining o‘zi hech bir daqiqa ham maydonda harakatlanmaydi.

 Shaxsiy hayoti 
Fransisko Kassiani - 1988-1992-yillarda “Atletiko Nasional” tarkibida to‘p suradi. Shuningdek uning akasi Geovanis Kassiani (1970-yilda tug‘ilgan) ham Kolumbiyaning yoshlar, olimpiya va asosiy terma jamoalari tarkibida ham o‘ynagan.

Fransisko Kassiani bolaligida basketbol bilan uzoq vaqt shug‘ullangan, ammo keyinchalik baribir futbolni basketboldan afzalroq deya tanlov qiladi. 1980-yillarning o‘rtalarida u “Atletiko Nasional” yoshlar jamoasiga kelib qo‘shiladi. Internetda tarqalgan ba‘zi yolg‘on ma‘lumotlardan farqli o‘laroq, aslida u ushbu jamoaning kattalar tarkibida o‘ynamagan. Fransisko “Cucuta Deportivo”da dastlabki professional debyutini o‘tkazadi. 1990-yilda u Envigado klubi safiga borib qo‘shiladi va ushbu bilan keyingi mavsumda Kolumbiya chempionatining ikkinchi divizionida g‘olib chiqadi.

 Yutuqlari 

 Klubdagi sovrinlari

 Kolumbiya chempioni (2): 1993, 1995
 G‘oliblar kubogi B (1): 1991 
 Chili Chempioni (1): 2001
 Konmebol kubogi finalchisi (1): 1998

 

Turkum:Yashayotgan insonlar
Turkum:Alifbo boʻyicha futbolchilar
Turkum:Kolumbiyalik erkak futbolchilar